На основу члана 55. став 1. тачка 2, члана 57. и члана 60 став 1. тачка 1. Закона о јавним набавкама („Службени гласник РС”, бр. 124/2012, 14/2015 и 68/2015)

Република Србија

Министарство просвете, науке и технолошког развоја
као Наручилац

*објављује*

**ПОЗИВ
за подношење понуда у отвореном поступку јавне набавке радова
Извођење радова на изградњи, реконструкцији и адаптацији за пету групу школских објеката у оквиру Програма модернизације школа – Компонента 3
бр. Н/Р/01/19**

**1. Подаци о Наручиоцу:** „Министарство просвете, науке и технолошког развоја“

Немањина 22-26, 11000 Београд

Набавку спроводи Јединица за управљање пројектима у јавном сектору д.о.о. Београд (у даљем тексту: ЈУП), у погледу припреме, објављивања и евалуације тендера и додељивање уговора, као и праћења извршења закљученог уговора, у складу са Уговором о управљању пројектом „Програм модернизације школа“ закљученим између Министарства просвете, науке и технолошког развоја и Јединица за управљање пројектима у јавном сектору д.о.о Београд (код Министарства заведен под бројем 401-00-235/2019-17 од 21.08.2019. године; код Јединице за управљање пројектима у јавном сектору д.о.о Београд заведен под бројем 4927 дана 16.08.2019. године).

**2. Врста наручиоца:** остало.

**3. Врста поступка јавне набавке:**

Предметна јавна набавка се спроводи у отвореном поступку, у складу са Законом и подзаконским актима којима се уређују јавне набавке.

**4. Опис предмета набавке, назив и ознака из општег речника набавки:** Набавка извођења радова на изградњи, реконструкцији и адаптацији за пету групу школских објеката у оквиру Програма модернизације школа – Компонента 3.

45214200 – Радови на изградњи школских зграда

**5. Набавка је обликована по партијама:**

**Партија 1** - Изградња, реконструкција и санација школских објеката: ОШ „Вук Караџић“, Батинац, Ћуприја; ОШ „Кнез Лазар“, Себечевац, Крушевац; ОШ „Кнез Лазар“, Мајдево, Крушевац; ОШ „Кнез Лазар“, Велики Купци; Економско-трговинска школа, Ћићевац.

**Партија 2** - Изградња спортске сале ОШ „Бранко Ћопић“, Младеново, Бачка Паланка.

**Партија 3** - Завршетак изградње фискултурне сале ОШ „Димитрије Туцовић“, Златибор, Чајетина.

**Партија 4** - Завршетак изградње фискултурне сале Средње школе „Драгачево“, Лучани.

**Партија 5** - Инвестиционо одржавање школских објеката: ОШ „Младост“ Велико Боњинце, Бабушница; ОШ „Никета Ремезијански“ Бела Паланка;

**Партија 6** - Реконструкција, адаптација и санација школских објеката: ОШ Доситеј Обрадовић, Вражогрнац, Зајечар; ОШ „15 Мај“, Мали Јасеновац, Шипиково, Зајечар; ОШ „Јован Јовановић Змај“ Салаш - Глоговица, Зајечар;

**Партија 7** - Инвестиционо одржавање школских објеката: ОШ „Бранко Радичевић“ Разбојна, Брус; ОШ „Бранко Радичевић ИО“ Златари, Разбојна, Брус; ОШ „Јован Јовановић Змај“ ПО Лепенац, Брус; ОШ „Вук Караџић“ Блажево, Брус.

**Партија 8** - Реконструкција и доградња објекта ОШ „Јован Јовановић Змај“ у Врању.

**6. Процењена вредност набавке**

Укупна процењена вредност набавке износи 247.560.000,00 РСД без ПДВ.

Процењена вредност по партијама износи:

Партија 1 – 28.200.000,00 РСД без ПДВ

Партија 2 – 73.200.000,00 РСД без ПДВ

Партија 3 - 56.400.000,00 РСД без ПДВ

Партија 4 - 25.200.000,00 РСД без ПДВ

Партија 5 – 9.720.000,00 РСД без ПДВ

Партија 6 – 15.240.000,00 РСД без ПДВ

Партија 7 – 25.200.000,00 РСД без ПДВ

Партија 8 - 14.400.000,00 РСД без ПДВ

**7. Критеријум за избор:** најнижа понуђена цена.

**8. Начин преузимања** **Позива за подношење понуда и Конкурсне документације, односно интернет страница где су иста доступна:**

- Портал јавних набавки: http:/ portal.ujn.gov.rs;

- интернет страница наручиоца: <http://www.mpn.gov.rs/>

- интернет страница Јединице за управљање пројектима у јавном сектору д.о.о. Београд : [www.piu.rs](http://www.piu.rs)

- Порталу Службених гласила Републике Србије и база прописа;

**9. Начин подношења понуда и рок:**

Понуђачи подносе понуду у затвореној коверти или кутији, препорученом пошиљком, или лично на адресу: Јединица за управљање пројектима у јавном сектору д.о.о. Београд, Вељка Дугошевића број 54, са назнаком**: „Понуда за јавну набавку извођења радова на изградњи, реконструкцији и адаптацији за пету групу школских објеката у оквиру Програма модернизације школа – Компонента 3, ЈН број Н/Р/01/19 - не отварати.”** На полеђини коверте назначити: пун назив и адресу понуђача. У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди. Рок за подношење понуда је: 04.10.2019. године до 12,00 часова.

**10. Место, време и начин отварања понуда:** Отварање понуда је јавно и одржаће се одмах након истека рока за подношење понуда, дана 04.10.2019. године, у 13,00 часова, у радним просторијама Јединице за управљање пројектима у јавном сектору д.о.о. Београд у Београду, Вељка Дугошевића бр. 54, у присуству чланова Комисије за предметну јавну набавку.

**11. Услови под којима представници понуђача могу учествовати у поступку отварања понуда:** У поступку отварања понуда могу учествовати опуномоћени представници понуђача. Пре почетка поступка јавног отварања понуда, представници понуђача који ће присуствовати поступку отварања понуда дужни су да Јединици за управљање пројектима у јавном сектору д.о.о. Београд, предају писмена пуномоћја, на основу којих ће доказати овлашћење за учешће у поступку јавног отварања понуде.

**12. Рок за доношење одлуке:** 40 дана од дана отварања понуда.

**13. Лицa за контакт:**

Дијана Тољај Касаповић, е-mail: dijana.kasapovic@piu.rs

Александар Грубач, е-mail: aleksandar.grubac@piu.rs